దేవు శంకర్

దేవు శంకర్ ఆంధ్రప్రదేశ్ రాష్ట్రానికి చెందిన ప్రసిద్ధ శిల్పకారుడు. తెలుగు తల్లి విగ్రహ రూపశిల్పి.

 బాల్యం 
దేవు శంకర్ 1946, డిసెంబర్ 26 లో ఆంధ్రప్రదేశ్ రాష్ట్రం, గుంటూరు జిల్లాలోని వేమూరు గ్రామంలో జన్మించాడు. 

 శిల్పకళా ప్రస్థానం 
తండ్రి వద్దనే శిల్ప విద్యను అభ్యసించి, డ్రాయింగ్ హైయ్యర్ గ్రేడ్ పాస్ అయ్యి అయిన తర్వాత శిల్పకళను వృత్తిగా స్వీకరించాడు. సత్య శిల్పశాలను తెనాలిలో స్థాపించి, పంచలోహ విగ్రహాలను తయారుచేసి జాతీయస్థాయి గుర్తింపు పొందాడు. ప్రముఖ శిల్పి గణపతి స్థపతి ప్రోత్సాహంతో రాష్ట్రంలోని పలు చారిత్రక దేవాలయాలకు అందమైన శిల్పాలను రూపొందించి పలువురి ప్రసంశలు పొందాడు.
తెలుగు తల్లి విగ్రహం
1976 లో మహబూబ్ నగర్ జిల్లా కలెక్టర్ కార్యాలయం వద్ద కీ.శే. శంకరంబాడి సుందరాచారి రచించిన మా తెలుగు తల్లికి మల్లె పూదండ గీతం ఆధారంగా ఒక చేతిలో కలశం, మరో చేతిలో వరికంకులు పట్టుకొని నిల్చొన్న 'తెలుగు తల్లి' విగ్రహాన్ని రూపొందించాడు.

తర్వాతి రోజుల్లో హైదరాబాదు సెక్రటేరియట్ వద్ద వీరు రూపొందించిన తెలుగు తల్లి విగ్రహాన్ని అప్పటి ముఖ్యమంత్రి నందమూరి తారక రామారావు అవిష్కరించాడు.
1986 లో నందమూరి తారక రామారావు రాష్ట్ర ముఖ్యమంత్రిగా ఉన్నప్పుడు ఆయన నేతృత్వంలో హైదరాబాదు టాంక్ బండ్ పై ప్రతిష్టించిన తెలుగు తల్లి, రామదాసు విగ్రహాలను రూపొందించి ముఖ్యమంత్రి నుండి ప్రశంసా పత్రం అందుకున్నాడు.

గుర్తింపులు, పురస్కారాలు
 ఇతడిని పంచశిల బ్రహ్మ అనే బిరుదుతో సత్కరించారు.
 2016 లో ఆంధ్రప్రదేశ్ ప్రభుత్వం నుండి 'కళారత్న' పురస్కారం

మరణం
శంకర్ 2016 డిసెంబర్ 16 న అనారోగ్యంతో తన 72 వ యేట తెనాలిలో కన్నుమూసాడు. 

 మూలాలు 

'తెనాలి శిల్పకళ' పుస్తకం నుండి

 ఇతర లింకులు 

 https://www.deccanchronicle.com/nation/in-other-news/171216/sculptor-of-telugu-talli-statue-devu-sankar-passes-away.html

వర్గం:1946 జననాలు
వర్గం:తెలుగువారిలో శిల్పకారులు
వర్గం:తెలుగువారు